03/02/2020 | Administración LocalMunicipal
Padrón
Posta en funcionamento do taboleiro de anuncios electrónico do Concello de Padrón

DECRETO DO ALCALDE: POSTA EN FUNCIONAMENTO DO TABOLEIRO DE ANUNCIOS ELECTRÓNICO DO CONCELLO DE PADRÓN Antecedentes administrativos Primeiro. –O 28 de outubro de 2019 a Deputación Provincial da Coruña comunica ao Concello a posiblidade de implantar o taboleiro de anuncios electrónico na sede electrónica municipal creada a raíz do acordo plenario do 31 de outubro de 2013, modificado por acordo plenario do 24 de novembro de 2016, e cuxa xestión e administración foi delegada na entidade provincial. Segundo. –O 29 de outubro de 2019 comunícase á administración provincial o interese deste Concello en poñer en marcha o taboleiro de anuncios electrónico e nos meses posteriores os empregados adscritos á secretaría municipal reciben a formación necesaria para publicar no mesmo. Fundamentos de dereito Primeiro. –Considerando que o artigo 38.1 da Lei 40/2015, do 1 de outubro, do réxime xurídico do sector público, establece que “A sede electrónica é aquela dirección electrónica, dispoñible para os ciudadáns a través de redes de telecomunicacións, cuxa titularidade corresponde a unha Administración Pública, ou ben a unha ou varios organismos públicos ou entidades de Dereito Público no exercicio das súas competencias.” Segundo. –Considerando que o artigo 4.1 do Real decreto 1671/2009, do 6 de novembro, polo que se desenrola parcialmente a Lei 11/2007, do 22 de xuño, de acceso electrónico dos cidadáns aos servizos públicos, establece que “Realizaranse a través de sedes electrónicas todas as actuacións, procedementos e servizos que requiran a autenticación da Administración pública ou dos cidadáns por medios electrónicos ” ao que engade o seu artigo 6.2. g) que nas sedes electrónicas publicaranse os “. actos e comunicacións que se deban publicar en taboleiro de anuncios ou edictos, indicando o carácter substitutivo ou complementario da publicación electrónica.” Terceiro. –Considerando as competencias atribuídas ao Alcalde no artigo 21.1. s) da Lei 7/1985, do 2 de abril, reguladora das bases do réxime local (LBRL), RESOLVO: Primeiro. –Poñer en funcionamento o taboleiro de anuncios electrónico, co carácter de complementario ao taboleiro de anuncios presencial, que se aloxará na sede electrónica do concello (sede. padron. gal) e que se rexirá polas seguintes normas: 1. A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello.2. O acceso ao taboleiro de anuncios electrónico non requirirá ningún mecanismo especial de acreditación da identidade do cidadán.3. O taboleiro de anuncios electrónico publicarase na sede electrónica do Concello.4. O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos.5. O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible.6. Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. Segundo. –Dar traslado da presente resolución á Deputación Provincial da Coruña e facela pública mediante a inserción do correspondente anuncio no Boletín Oficial da Provincia da Coruña. Terceiro. –Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: – Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. – O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente Padrón, 29 de xaneiro de 2020. O alcalde Asdo.: Antonio Fernández Angueira